Duisende sonder krag ná weerlig substasie tref | Maroela Media
Rooiwal-substasie (Foto verskaf)
Duisende inwoners in Pretoria is Vrydag sonder elektrisiteit gelaat ná vermoedelik ŉ weerligstraal omstreeks 16:30 die Pyramid-substasie in Rooiwal opgeblaas het.
Daar was sterk wind in die gebied en toe ŉ weerligstraal die substasie tref, het twee transformators begin brand. Dit het ŉ impak gehad op elektrisiteitstoevoer aan huishoudings, ondernemings en die Rooiwal-afvalwaterbehandelingsaanleg.
Die stad se nooddienste het vinnig reageer en was op die toneel totdat die brand geblus is.
“Die substasie het in sy geheel afgebrand,” het Abel Tau, burgemeesterskomiteelid vir nutsdienste, gesê. “Volgens die voorlopige ondersoek was ŉ weerligstraal die oorsaak van die brand. Een van die transformators is heeltemal verwoes in die brand. Die tweede transformator word tans geassesseer.”
ŉ Span kundiges, onder andere elektrisiëns, mikrobioloë en ingenieurs, werk saam om ŉ oplossing te kry om kragtoevoer in die gebied te herstel. “Ongeveer 80% van die residensiële gebied het binne 30 uur weer elektrisiteittoevoer gehad,” het Tau bygevoeg. “Die span werk steeds hard om die kragtoevoer na die oorblywende gebiede te herstel, hoofsaaklik rondom die Rooiwal-gebied. Om dienste te normaliseer sal waarskynlik tot vyf dae neem.”
Weerlig afweiers nie gewerk nie? Nie geonderhou nie…
Baie toevallig dat dit tesame met beurtkrag gebeur het! Miskien eerder ‘n kragstasie wat hopeloos oorlaai was. Die “circuit breakers” was dalk uitgebrug!
Madre · 4 weke gelede
Ons bly in honingnestkrans en het gister n ruk krag gehad. Is van gistermiddag weer sonder krag. So nee 80% van mense het nie krag gehad binne 30 uur nie. Dis alles net mooi praaitjies.
Ons bly baie naby die Rooiwal krag stasie en kan beslis nie onthou dat daar enigsins weerlig was nie…sterk wind ja..eerste berigte was van transformator olie wat gelek het en toe aan die brand geslaan het..
Natuurlik nie lieg,lieg en nogmaals belieg hulle almal onderskat mense se intelegensie net om hulle onbevoegdheid weg te steek.
Ai sterkte mense, loadshedding sal di maklikste verskoning wees
Mich · 3 weke gelede
Sann · 3 weke gelede
Weerlig? Hier in Noordkaap is dit nou onbekend. Dis net wind en stof…
Toe die beurtkrag verby was, was daar Weer–Lig, toe word dit skynbaar as die Oorsaak gebruik, want dit “spin” so mooi saam!
Nee wat. Moontlik maar nie maklik nie. Dit is dalk net n verskooning om n gebreek van instant hounding toe te smeer.
Hulle voer ons n pot bol.